แถลงการณ์ถนัด-รัสก์

แถลงการณ์ถนัด-รัสก์ เป็นแถลงการณ์ทางการทูตทวิภาคีที่ลงนามเมื่อวันที่ 6 มีนาคม พ.ศ. 2505 โดยพันเอกพิเศษ ถนัด คอมันตร์ รัฐมนตรีว่าการกระทรวงการต่างประเทศไทย และดีน รัสก์ (Dean Rusk) รัฐมนตรีว่าการกระทรวงการต่างประเทศสหรัฐ ในแถลงการณ์ดังกล่าว สหรัฐสัญญาว่าจะช่วยเหลือไทยหากต้องเผชิญกับการรุกรานจากชาติเพื่อนบ้าน แถลงการณ์นี้เกิดขึ้นจากความสัมพันธ์ระหว่างสหรัฐกับไทยที่เริ่มต้นขึ้นในคริสต์ศตวรรษที่ 19 โดยสนธิสัญญาไมตรีและพาณิชย์ ค.ศ. 1833

แถลงการณ์ดังกล่าวตอกย้ำบทบาทของไทยในฐานะพันธมิตรที่สำคัญของสหรัฐ ในภูมิภาคเอเชียแปซิฟิกในช่วงสงครามเย็น ในช่วงเวลาต่อจากการแถลง สหรัฐได้ดำเนินการช่วยพัฒนากองทัพไทยและปรับปรุงโครงสร้างพื้นฐานทางกายภาพของประเทศไทยให้ทันสมัย ต่อมากองทัพไทยได้มีส่วนร่วมกับสงครามเวียดนาม โดยสนับสนุนประเทศเวียดนามใต้จากภัยคุกคามทางทหารจากประเทศเวียดนามเหนือและเวียดกง ในช่วงสงครามเวียดนาม สหรัฐได้เข้าใช้ฐานทัพอากาศของประเทศไทย เพื่อสนับสนุนการเคลื่อนกำลังพลและยุทธภัณฑ์ทางอากาศของกองทัพสหรัฐ ซึ่งเป็นส่วนหนึ่งของยุทธศาสตร์การวางกำลังส่วนหน้า

 ดูเพิ่ม 
ระบบซานฟรานซิสโก
สนธิสัญญาเพื่อการป้องกันทางทหารร่วมกันระหว่างฟิลิปปินส์และสหรัฐอเมริกา
สนธิสัญญาแอนซัส
สนธิสัญญาความมั่นคงระหว่างสหรัฐและญี่ปุ่น
สนธิสัญญาเพื่อการป้องกันทางทหารร่วมกันระหว่างเกาหลีใต้และสหรัฐอเมริกา
สนธิสัญญาเพื่อการป้องกันทางทหารร่วมกันระหว่างสาธารณรัฐจีนและสหรัฐอเมริกา
องค์การสนธิสัญญาป้องกันภูมิภาคเอเชียตะวันออกเฉียงใต้

 อ้างอิง 

หมวดหมู่:เอกสารสงครามเย็น
หมวดหมู่:พันธมิตรทางการทหาร
หมวดหมู่:พันธมิตรและยุทธศาสตร์การทหารในสงครามเย็น
หมวดหมู่:ประวัติศาสตร์การทหารของไทย